Marx lei Leeus in Whiteley se plek | Netwerk24
Deur Christo Buchner 16 Mei 2019 13:12
Die Leeus is Saterdag weer sonder hul agtsteman en kaptein, Warren Whiteley, vir die Superrugby-wedstryd teen die Highlanders op Ellispark.
Die haker Malcolm Marx draf Saterdag voor vir die Leeus op Ellispark. Foto: Gallo Images
Cyle Brink se terugkeer op flank is die soet saam met die suur van Warren Whiteley se afwesigheid.Foto: Gallo Images
Hy het steeds las van swelling op sy knie en dit het nie betyds herstel sodat hy sal kan speel nie.
Die Springbok-haker Malcolm Marx neem die kapteinskap by Whiteley oor.
Kwagga Smith skuif van flank na agtsteman, met Cyle Brink wat sy terugkeer maak ná ’n kniebesering.
Marnus Schoeman is die ander flank in ’n splinternuwe lostrio. Hy vervang vir Vincent Tshitsuka, wat op die plaasvervangerbank is.
In die ander verandering aan die beginspan, neem Dylan Smith die plek van Sti Sithole as loskopstut.
Leeus: Andries Coetzee, Courtnall Skosan, Lionel Mapoe, Harold Vorster, Aphiwe Dyantyi, Elton Jantjies, Ross Cronje, Kwagga Smith, Cyle Brink, Marnus Schoeman, Marvin Orie, Stephan Lewies, Carlu Sadie, Malcolm Marx (k), Dylan Smith. PLAASVERVANGERS: Jan-Henning Campher, Sti Sithole, Johannes Jonker, Vincent Tshituka, Hacjivah Dayimani, Nic Groom, Shaun Reynolds, Tyrone Green.